**IV. Fejezet**

**TERVEZÉSI SZERZŐDÉS TERVEZET**

amely létrejött

egyrészről Név Kerepes Város Önkormányzata

Székhely 2144 Kerepes, Vörösmarty utca 2.

Adószám 15736118-2-13

Képviselő Franka Pál Tibor polgármester

(a továbbiakban „**Megrendelő”**)

másrészről Cégnév

Székhely

Cégjegyzékszám

Adószám

Képviselő

(a továbbiakban: **Tervező**)

a továbbiakban együtt: **Felek**, között az alulírott helyen és időben, az alábbi feltételekkel:

**Előzmények**

(A) A Megrendelő közbeszerzési eljárást folytatott leaz „Egészségügyi központ tervezése Kerepesen”tárgyában, figyelemmel arra, hogy a jelen szerződés szerinti szolgáltatás a közbeszerzésekről szóló 2015. évi CXLIII. törvény („**Kbt.**”) 113. §. alapján összefoglaló tájékoztatással indított nemzeti közbeszerzés eljárás. A közbeszerzési eljárás eredményesen zárult, melyben Tervező adta a Megrendelő számára legkedvezőbb ajánlatot, ezért a Megrendelő és Tervező jelen tervezési szerződést („**Szerződés**”) kötik.

**1. Definíciók**

Szerződő Felek kijelentik, hogy a szerződés teljesítése során az alábbi kifejezéseket a mellettük rögzített meghatározások szerint értelmezik.

1. *Megrendelő:* Kerepes Város Önkormányzata (székhelye: 2144 Kerepes, Vörösmarty utca 2., adószáma: 15736118-2-13, telefon száma: +36-28/561-059, és fax kapcsolási száma: +36-28/561-060),
2. *Tervező:* az a Vállalkozó - személy vagy társaság -, akivel vagy amellyel a Megrendelő az ajánlattételi felhívás, a dokumentáció és az ajánlat tartalmának megfelelően a szerződést megköti.
3. *Szerződés:* a Megrendelő és a Tervező között létrejött megállapodást jelenti, melyet szerződés formájában rögzítettek és a felek aláírtak, beleértve annak összes mellékletét, valamint mindazon okmányokat, melyekre utalás történik.
4. *Vállalkozói díj:* a szerződés keretében, szerződéses kötelezettségeinek teljes körű és megfelelő teljesítéséért a Tervezőnek fizetendő ellenértéket jelenti. A megbízási díj megegyezik az ajánlatban megadott ajánlati ár(ak)kal.

**2. A SZERZŐDÉS TÁRGYA:**

* 1. Megrendelő a Szerződés aláírásával megrendeli, Tervező pedig elvállalja a Beruházás megvalósításához szükséges:

1. 312/2012. (XI.08.) Korm. rendelet szerinti építési engedélyezési tervfeldolgozás,
2. 191/2009 (IX.15.) Korm. rendelet szerinti kiviteli tervfeldolgozást (építészet, épületgépészet, elektromos, tartószerkezet, kertészet, stb.),
3. a 322/2015 (X.30) Korm. rendelet közmű és útépítés jóváhagyási tervek elkészítését,
4. a Beruházás becsült értékének alátámasztására alkalmas, árazott és árazatlan tervezői költségvetés (a továbbiakban együttesen „**Terv**” vagy „**Tervek**”) elkészítését és a Megrendelő számára történő átadását.

**Részletesen:**

Kerepes város területén a jelenleg beépítetlen fejlesztési területen (2144 Kerepes, 4504, 4507 és 4460 hrsz-ú ingatlanokon) Egészségügyi centrum generál tervezési feladatainak elvégzése. Tervezési határ az ingatlanok által befoglalt terület.

A fejlesztési területen a beruházás megkezdése előtt infrastrukturális fejlesztések (út, közmű) szükségesek, melyek tervezése nem a jelenlegi tervezési program része.

Ajánlatkérő pályázatot kíván benyújtani az épület építésére vonatkozóan.

1., Vázlatterv / tervezési előkészítési munkálatokhoz szükséges műszaki dokumentáció elkészítése:

A vázlatterv készítése folyamatos egyeztetés mellett. A vázlatterv készítése az érintettekkel

egyeztetett tervezési program szerinti működést megvalósító építészeti terv formájában szükséges

M=1:200 léptékben elkészíteni.

- Helyszínrajzok M=1:500; M=1:1000,

- Alaprajzok M=1:200,

- Metszetek a megértéshez szükséges mértékben M=1:200,

- 3 D modell az épület tömegéről, megjelenéséről,

- látványtervek az építészetileg meghatározó részekről.

Költségbecslés összeállítása.

2., Építési engedélyezési tervdokumentáció elkészítése

A vonatkozó rendeletek, előírásai szerint, az összes szakági tervet (építészet, gépészet, statika,

elektromos, közmű, út- és térburkolat, kertészet stb.) is tartalmazó engedélyezési tervdokumentáció elkészítése a hatályban levő jogszabályok által előirt es a Megrendelővel egyeztetett, valamint szerződésben kikötött formában és tartalommal. A megfelelő műszaki tartalmon túl a szakági és építészeti tervek (formátuma, rajzpecsétje, számozása stb.) a Megrendelővel egyeztetett módon, a szakágak oldaláról is egységesen kell történjen. Minden tervfejezet tartalmazza a beépítendő építési anyagokra vonatkozó elvárt műszaki teljesítményt az alábbi felsorolás szerint:

o Helyszín felmérése

o Engedélyezési terv előkészítése 1:100-as léptékben az elfogadott vázlatterv alapján, a véglegesített szakági és belsőépítészeti koncepcióval, megrendelői döntéshez szükséges alapadatok elkészítése

o építési engedélyezési tervdokumentáció összeállítása, tervezői költségbecslés összeállítása;

o Részvétel engedélyezési eljárást megelőző hatósági, szakhatósági és szolgáltatói egyeztetéseinek lebonyolításában.

o Rehabilitációs környezettervező szakmérnök által az épület jogszabály szerint teljes akadálymentesítéséhez szükséges tervfejezetének elkészítése

o Kertépítészeti tervek elkészítése

Árazatlan és árazott költségvetés készítése. Az engedélyes tervdokumentációban minden olyan szakági munkarészt el kell készíteni a kapcsolódó rendelet szerinti részletességgel, mely a terv engedélyezéséhez és megértéséhez szükséges különös tekintettel, de nem kizárólagosan a műszaki leírásban rögzített munkarészekre.

3., Kiviteli tervdokumentáció elkészítése:

1:50 léptékű tervek szükség szerinti részletekkel, műszaki leírások a hatályos rendeletek szerint. A megfelelő műszaki tartalmon túl a szakági és építészeti tervek (formátuma, rajzpecsétje, számozása stb.) a Megrendelővel egyeztetett módon, a szakágak oldaláról is egységesen kell történjen. Az engedéllyel rendelkező terv alapján minden olyan szakági munkareszt el kell készíteni a kapcsolódó rendelet szerinti részletességgel, mely a kivitelezéshez és megértéséhez szükséges.

A kiviteli terveken felül, minden egyéb olyan terv elkészítése, amely az Egészségügyi Centrum végleges funkciójának ellátásához szükséges és amely elengedhetetlen a jelenlegi nem hasznosított területen épített épület és szolgáltatásához.

4., Tervezői művezetés:

A Tervező a tervezői művezetési feladatokat a Megrendelő igényei szerint köteles ellátni és ennek érdekében köteles a Megrendelő rendelkezésére állni, max. 60 mérnöknap erejéig.

5., Egyéb feladatok:

• ajánlatkérési dokumentáció elkészítése,

• a Megrendelő által lefolytatni tervezett kivitelezési közbeszerzési eljárás szakmai támogatása, ennek keretében az ajánlattevők kérdéseire történő válaszadást, tájékoztatások elkészítését, a Megrendelő részére történő szakmai tanácsadás biztosítását, nem kizárólagosan kiegészítő tájékoztatás körében felmerülő AT kérdések nyomán, a műszaki dokumentáción szükséges módosítások átvezetését.

• A kivitelezésre irányuló közbeszerzési eljárás lezárását követően a kiviteli tervdokumentáció

alapján megvalósuló építési beruházás során felmerülő eltérések esetleges "tervhibák, tervhiányosságok" javítása átvezetését.

• Lakossági fórumo(ko)n való aktív részvétel, a tervek bemutatása, felmerülő kérdések megválaszolása

Nettó alapterület:

Tervezett épület nettó alapterülete kb. 700 m2

* 1. A Tervező feladatát képezi minden olyan tevékenység elvégzése is, amely ugyan nincs kifejezetten nevesítve a szerződés törzsszövegében, vagy annak mellékleteiben, azonban a Tervező feladataihoz a szakmai szokások alapján rendszerint hozzá tartozik.
  2. Tervező a Feladatok jelen szerződés szerinti maradéktalan teljesítését a jelen szerződés aláírásával elvállalja. A szerződés annak Felek általi aláírásával lép hatályba és a jelen szerződés tárgyaként elkészítendő dokumentumok alapján kiírt a kivitelező kiválasztására vonatkozó közbeszerzési eljárás után megvalósított építés műszaki átadás-átvételéig tart. Ez előre láthatóan 36 hónapot foglal magában a 2.4. pontban foglaltak szerint.
  3. A szerződés 2.1. pontjában megnevezett 1. számú feladatot a szerződéskötéstől számított **XXX napon** végzi el. A 2. számú feladatot a vázlatterv Ajánlatkérő általi elfogadásától számított 3 hónapon belül végzi el. A 3. számú feladatot az Ajánlatkérő általi írásbeli megrendelésétől számított 3 hónapon belül végzi el abban az esetben, ha Megrendelő vissza nem térítendő támogatást kap a beadott pályázatára. A 4. számú feladatot a nyertes közbeszerzési eljárás alapján a Kivitelező által befejezési határidőhöz igazítottan végzi el. Az 5. számú feladatot értelemszerű határidőben, de max. 10 napon belül végzi el az egyes felmerülő feladatokat.

**3. A TERVEZÉSI FELADAT ELVÉGZÉSÉNEK SZABÁLYAI**

3.1. Megrendelő a rendelkezésre bocsátott tervezési program alapján, továbbá a vonatkozó, különösen a Szerződés 2.1. pontjában hivatkozott jogszabályokban foglaltaknak megfelelő részletezettségű és tartalmú Terv elkészítését és átadását rendeli meg Tervezőtől. A Terveknek a vonatkozó jogszabályokon, a Szerződésen és a Megrendelő által közölt elvárásoknak való megfelelésen túlmenően alkalmasnak kell lenniük arra, hogy a kivitelező kiválasztására irányuló közbeszerzési eljárás során minden ajánlattevő egyértelmű és azonos műszaki megvalósításra tehessen ajánlatot, illetve, hogy ennek alapján a Beruházás eredményesen megvalósulhasson.

3.2. Terveket (tervfeldolgozást) a Korm. rendeletek szerinti tartalommal kell a Tervezőnek elkészítenie a Megrendelő által biztosított telepítési-, vázlat- és alaptervek alapján. A tervezéshez Megrendelő az alábbi adatszolgáltatást biztosítja:

* Hivatalos helyszínrajz
* Tulajdoni lap
* Tulajdonosi meghatalmazás (közműszolgáltató egyeztetésekhez)

3.3. Tervező a Szerződés szerinti feladatait részletesen az „Előzmények” (A) pontjában hivatkozott beszerzési eljárás ajánlattételi felhívása, a közbeszerzési eljárásban kiadott valamennyi dokumentum, valamint a Tervező által benyújtott ajánlata alapján is köteles végezni. Felek rögzítik, hogy amennyiben a jelen pontban foglalt dokumentumok között ellentmondás tapasztalható, minden esetben a Megrendelő számára kedvezőbb rendelkezéseket, vagy értelmezést kell alkalmazni.

**4. TERVEK**

4.1. Tervező köteles a Szerződésnek és az „Előzmények” (A) pontjában hivatkozott beszerzési eljárás ajánlattételi felhívásban szereplő tartalomnak megfelelően elkészített Tervet 1 (egy) elektronikus példányban (nem szerkeszthető”pdf” fájlformátumban és „doc”, „xls”, „dwg”, „dxf” fájlformátumban elektronikus adathordozón) átadni a Megrendelő részére.

**5. A TERVEZÉSI DÍJ, FIZETÉSI FELTÉTELEK**

5.1. Felek rögzítik, hogy a Tervezőt a Szerződés szerinti feladatai teljesítése esetére tervezési díj illeti meg, amelynek összege **X.XXX.XXX,- Ft+ÁFA**, Megrendelő nyilatkozik arról, hogy a Tervezési díj fedezete rendelkezésre áll. A felek megállapodnak abban, hogy a Tervező részszámlák benyújtására jogosult az alábbiak szerint.

Megrendelő a teljesítésigazolás alapján kiállított számlát a teljesítéstől számított legkésőbb a Ptk. 6:130. § (1)-(2) bekezdése szerinti fizeti ki Tervezőt. Az ajánlattevő legfeljebb az alábbi számlákat nyújthatja be az elvégzett tevékenységekhez igazodóan:

- vázlatterv elkészültekor és leadásakor, amelynek összege **X.XXX.XXX,- Ft+ÁFA**

- építési engedélyezési terve elkészültekor és leadásakor, amelynek összege **X.XXX.XXX,- Ft+ÁFA**

- kiviteli terv elkészültekor és leadásakor, amelynek összege **X.XXX.XXX,- Ft+ÁFA**

- tervezői művezetés az építési munkálatok 50 %-ának elkészültekor, amelynek összege **X.XXX.XXX,- Ft+ÁFA;** valamint a műszaki átadás-átvételkor, amelynek összege **X.XXX.XXX,- Ft+ÁFA**

- egyéb feladatok elvégzésekor minden év június 30. és december 31. teljesített tevékenységekre, amelynek teljes összege **X.XXX.XXX,- Ft+ÁFA**

5.2. Tervező kötelezettséget vállal a Kbt. 136. §. (1) bekezdése alapján az alábbiakra:

1. nem fizet, illetve számol el a Szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek a Tervező adóköteles jövedelmének csökkentésére alkalmasak;
2. a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőket haladéktalanul értesíti.

5.3. A Tervezési díj egyösszegű átalánydíj, mely tartalmazza a Szerződés tárgyát képező a Szerződés 1. pontja szerinti valamennyi tervezési munka és egyéb tervezői szolgáltatás ellenértékét, valamint a 8. pontban részletezett, a Tervre és minden egyéb a Szerződés keretében a Tervező által létrehozott szellemi alkotás Megrendelő általi felhasználására vonatkozó korlátlan és kizárólagos felhasználási engedély ellenértékét is a Szerződésben rögzített feltételekkel. A Tervezési díj a Szerződés időtartama alatt egyoldalúan nem módosítható. Valamennyi, a Szerződés alapján létrejött szellemi alkotás felhasználására vonatkozó felhasználási engedély díját az első díjrészlet magában foglalja, azzal, hogyha a Tervező a terveket módosítja, azért külön felhasználási díj nem illeti meg. Egyebekben a Szerződés teljesítése során minden, a teljesítéssel összefüggésben felmerülő költséget, kiadást és adót a Tervező visel. A Tervező a Szerződés keretében a többletmunka, vagy pótmunka ellenértékének és költségeinek az elszámolására nem jogosult.

5.5. A rész-és végszámlák minden esetben kizárólag az adott fizetési fázishoz kapcsolódó Tervezői szolgáltatás 5.6. pont szerinti szerződésszerű, hiba-és hiánymentes teljesítése esetén, a Megrendelő által aláírt teljesítésigazolás birtokában, annak csatolásával nyújthatóak be.

5.6. Megrendelő a Szerződés aláírásával kötelezettséget vállal arra, hogy a szerződésszerű teljesítés esetén kiállított teljesítésigazolás alapján, annak csatolásával benyújtott számla kiállításától számított 30 (harminc) napon belül a számlán a Szerződésnek megfelelően feltüntetett Tervezési díjat a Tervező számláján feltüntetett számú bankszámlájára átutalja. A számla kifizetésére a Ptk. 6:130.§, 6:155.§, valamint a 2003. évi XCII. törvény 36/A. § megfelelően irányadó. Erre tekintettel Tervező tudomásul veszi, hogy Megrendelő a számláját kizárólag az Art. 36/A. §-ában foglalt feltételek Tervező általi teljesítése esetén jogosult kifizetni.

**6. A SZERZŐDÉS TELJESÍTÉSÉNEK HATÁRIDEJE**

6.1. A teljesítésre irányadó, az átadás-átvételi eljárást is magában foglaló határidők az alábbiak:

1. **Első teljesítési mérföldkő**:

Vázlatterv / tervezési előkészítési munkálatokhoz szükséges műszaki dokumentáció elkészítése

A jelen szerződés aláírásának napjától számított XX nap, de maximum 90 naptári nap.

1. **Második teljesítési mérföldkő:**

Építési engedélyezési tervdokumentáció elkészítése

Az első teljesítési mérföldkőben meghatározott vázlatterv leadását követően az azt elfogadó Képviselő-testületi határozat Tervező általi kézhezvételét követő 60 naptári napon belül.

1. **Harmadik teljesítési mérföldkő:**

Kiviteli tervdokumentáció elkészítése

A beadandó pályázat nyertessége esetében a Megrendelő írásbeli felkérését követő 60 naptári nap.

1. **Negyedik teljesítési mérföldkő:**

Tervezői művezetés

A nyertes pályázat után a sikeres és eredményes építési közbeszerzési eljárás nyertes Kivitelezőjével megkötött szerződésétől számított, a szerződésben meghatározott időtartamban, de előzetesen 18 hónapon keresztül.

1. **Ötödik teljesítési mérföldkő:**

Egyéb feladatok

Ajánlatkérési dokumentáció elkészítése, azaz az építési közbeszerzési eljárás előkészítésekor elkészített ajánlatkérési dokumentáció műszaki részének elkészítése: 15 naptári nap

Ajánlattevői kérdések megválaszolása: 5 naptári nap

Tervhibák, tervhiányosságok javítása: 15 naptári nap

Lakossági fórumokon való aktív részvétel, tervek bemutatása, felmerülő kérdések megválaszolása

6.2. A Tervező a saját teljesítését kifejezetten az 6.1. pontban foglaltak szerint és a jelen szerződésben a megvizsgálásra, javításra, jóváhagyásra meghatározott határidők szerint köteles ütemezni. Az átadás-átvételi eljárást a Tervező értesítése (készre jelentése) alapján a Megrendelő nevében a műszaki ellenőr, lebonyolító szervezi meg. Tervező köteles biztosítani a felelős szakemberei elérhetőségét, akikkel az átadás-átvételi eljárások során a Megrendelő szükség szerint együttműködik.

6.3. A Megrendelő vagy a nevében eljáró Közreműködő a terveket, dokumentumokat, beszerzett engedélyt, valamint az elvégzett egyéb feladatokat az általa meghatározott helyszínen – átadás-átvételi jegyzőkönyv szerint - veszi át. Tervező a szerződés teljesítése során elkészített terveket, 1 (egy) nyomtatott, valamint 1 (egy) elektronikus példányban (nem szerkeszthető”pdf” fájlformátumban és „doc”, „xls”, „dwg”, „dxf” fájlformátumban elektronikus adathordozón) átadni Megrendelő részére.

6.4. A Megrendelő a terveket, dokumentumokat annak átvételétől számított 5 naptári napon belül felülvizsgálja és szükség esetén Tervezőt írásban annak kijavítására, módosítására utasítja, a Tervek megfelelősége esetén azokat jóváhagyja.

6.5. A Megrendelő utasítása esetén Tervező – a Megrendelő utasításának kézhezvételét követően – köteles a tervek, dokumentumok kijavítását vagy módosítását 5 naptári napon belül díjmentesen elvégezni/elvégeztetni, és a kijavított/módosított tervet és/vagy dokumentumot jóváhagyás céljából újra a Megrendelő rendelkezésére bocsátani.

6.6. A szerződés az egyes teljesítési mérföldkövek vonatkozásában kizárólag abban az esetben minősül határidőben maradéktalanul teljesítettnek, ha az alábbi feltételek a teljesítésre meghatározott határidőben együttesen teljesülnek:

1. a vázlattervek vonatkozásában a tervek, költségbecslés és a dokumentumok jóváhagyása megtörtént és a Megrendelő a teljesítés tekintetében kiállította a teljesítésigazolást,
2. az engedélyezési tervek vonatkozásában a tervek, költségvetés és a dokumentumok jóváhagyása megtörtént és a Megrendelő a teljesítés tekintetében kiállította a teljesítésigazolást,
3. a kiviteli tervek vonatkozásában a szerződés akkor minősül teljesítettnek, ha a Megrendelő az engedély határozat alapján szerződésszerűen elkészített kiviteli tervet, a telekhatáron belüli közmű-út jóváhagyási tervet valamint a szerződés tárgyát képező költségvetéseket átvette és az adott teljesítés tekintetében kiállította a teljesítésigazolást.
4. Tervező művezetés vonatkozásában az Egészségügyi Centrum építési közbeszerzés nyertes kivitelezője műszaki átadás-átvételi eljárás keretében átadta a Megrendelő részére az elkészült épületet és a Megrendelő a teljesítés tekintetében kiállította a teljesítésigazolást,
5. Az egyéb feladtok vonatkozásában az egyes feladatok elvégzését követően a Megrendelő a teljesítés tekintetében kiállította a teljesítésigazolást: ajánlatkérési dokumentáció elkészítése; kivitelező kiválasztására irányuló közbeszerzési eljárásban történő közreműködés (kivitelezővel szerződés megkötése); közbeszerzési eljárást követően esetleges tervhibák, tervhiányosságok kijavítása; lakossági fórumo(ko)n való aktív részvétel, kérdések megválaszolása.

6.7. A Megrendelő a teljesítés elfogadásáról az átadás átvételi eljárás megkezdésétől számított legkésőbb 30 napon belül köteles nyilatkozni. Amennyiben a Felek között valamely teljesítésigazolással kapcsolatosan vita merül fel, a vita eldöntéséig a Tervező részéről a szerződés szerinti munkavégzés nem szünetelhet.

6.8. Felek rögzítik, hogy kizárólag az 5.1. I), II) és III) pont szerinti határidő kötbérterhes. Részletesen a 11. pontban.

6.9. Tervező a Megrendelő előzetes értesítése mellett előteljesítésre jogosult.

**7. A FELEK EGYÜTTMŰKÖDÉSE, ELJÁRÓ KÉPVISELŐK**

7.1. Felek a Szerződés teljesítése során a teljesítés érdekében kijelölt képviselőik útján teljeskörűen együttműködnek, a Tervek ismertetése, értelmezése, megvalósítása tárgyában folyamatosan konzultálnak.

7.2. Felek az együttműködésre jogosított képviselőiket a következők szerint jelölik ki:

**Megrendelő kapcsolattartója:**

név:

cím:

telefon:, telefax:

e-mail:

A Megrendelő nevében és képviseletében kötelezettséget vállalni kizárólag a főigazgató jogosult.

**Tervező kapcsolattartója:**

név:

cím:

telefon: telefax:

e-mail:

7.3. A szerződés alapján vagy azzal összefüggésben tett valamennyi értesítés vagy egyéb közlés írásbeli formát igényel és a Felek lentebb meghatározott címére küldendő. Az értesítés kizárólag az alábbi esetekben tekintendő kézbesítettnek:

1. személyes kézbesítés vagy futárszolgálat esetén a címzettnek, képviselőjének, vagy meghatalmazottjának átvételi igazolással / elismervénnyel átadták,
2. e-mail útján történő kézbesítés esetén a címzett részéről történő automatikus vagy kifejezett visszaigazolás küldésével, ennek hiányában az e-mail megküldését követő nap 08.00 órájában,
3. átvételi igazolással ellátott telefaxon történő továbbítás esetén a sikeres kézbesítésigazolás az a fentebb meghatározott telefax szám vonatkozásában rendelkezésre áll (amennyiben a sikeres kézbesítésigazolás munkanapokon 16.00 órát követően, vagy munkanaptól eltérő napon kerül kiállításra, úgy a kézbesítés a következő munkanapon tekintendő megtörténtnek), vagy
4. ajánlott vagy ajánlott tértivevényes levél esetén az esetleges tértivevényen feltüntetett időpontban, de legkésőbb a feladást követő 6. (hatodik) munkanapon.

**8. A SZERZŐI JOGOK, A TERVEK FELHASZNÁLÁSA**

8.1. Felek rögzítik, hogy a Szerződés alapján a Tervező által átadott Tervek - amennyiben azok egyéni eredeti jellegűek - szerzői jogvédelem alatt állnak. Tervező a Szerződés alapján létrehozott minden szerzői jogi védelem alá eső műre, - a 6.1.i) alpontban foglalt tervezési díjrészlet Megrendelő általi teljesítésével egyidőben - különösen a Tervekre a jelen Szerződésben foglalt feltételekkel, területi, időbeli, módbeli és mértékbeli korlátozás nélküli kizárólagos felhasználási engedélyt ad a Megrendelőnek a szerzői jogról szóló 1999. évi LXXVI. törvényben foglaltaknak megfelelően.

8.2. Megrendelő a Tervekkel, szabadon rendelkezik, azokat korlátlanul felhasználhatja. Megrendelő a Szerződés alapján létrehozott Terveket, és minden szerzői jogi védelem alá eső művet, a Tervező további engedélye és további jogdíjfizetési kötelezettség nélkül, időben, alkalomban és térben korlátozás nélkül jogosult többszörözni – ideértve az épület korlátlan számú megépítését is - harmadik személyek számára hozzáférhetővé tenni, nyilvánosságra hozni, kiállítani, másolni, terjeszteni, számítógéppel vagy elektronikus adathordozóval másolni, továbbtervezni, átdolgozni, vagy ezen felhasználási cselekményekre ellenérték nélkül vagy annak fejében harmadik személyeknek további engedélyt adni. A Megrendelő jogosult a felhasználási engedély ellenérték fejében vagy a nélkül történő átruházásra is. A Megrendelő jogosult arra is, hogy a felhasználási cselekményeket ne gyakorolja.

8.3. A felhasználási engedély magában foglalja a Tervek továbbtervezésére/átdolgozására/áttervezésére vonatkozó jogot. Felek a 8.4. pontban foglaltak alapján megállapodnak abban, hogy a Terveket készítő tervezők személyéhez fűződő jogaik vonatkozásában a mű integritásához fűződő jog kapcsán kifejezetten hozzájárulnak a tervek, vagy az azok alapján kivitelezett építmény olyan megváltoztatásához is, amely a külső megjelenést, vagy a rendeltetésszerű használatot befolyásolja. A Felek ezen rendelkezéssel azt kívánják biztosítani, hogy a tervekhez fűződő vagyoni jogok alapján az átdolgozásra kiterjedően is megszerzett felhasználási engedély gyakorlásának ne jelentse korlátját a tervezők személyhez fűződő joga. Abban a nem várt esetben, ha a későbbiekben az esetleges áttervezés, átalakítás ellen - a személyhez fűződő jogok jogosultja - a jelen pontban foglaltak kötelezettségvállalás ellenére tiltakozik, úgy Megrendelő vállalja, hogy az áttervezés/átalakítás kapcsán az eredeti tervező nevének feltüntetését mellőzi. Egyéb követelés Megrendelővel szemben – különös tekintettel a fenti hozzájárulásra - nem támasztható, amennyiben valaki mégis igényt támaszt, arra a 8.4. pontban foglaltak az irányadóak.

8.4. Tervező jótáll azért, hogy az általa teljesített Tervekre, egyéb szellemi alkotásokra vonatkozóan harmadik személynek nincs olyan joga, mely a Megrendelő jogszerzését, a jelen Szerződés szerinti felhasználási engedély megszerzését illetve gyakorlását korlátozza, akadályozza vagy kizárja, továbbá az általa teljesített tervek alapján a további engedélyekhez szükséges tervezési munkát, kivitelezés esetén a kivitelezést akadályozná, vagy korlátozná, illetve amelynek alapján harmadik személy a Megrendelőtől díjazást, vagy kártérítést követelhet. A Tervező kötelezettséget vállal arra, hogy harmadik személy által a Megrendelővel szemben a tervekkel kapcsolatban támasztott bármilyen igény esetén a Megrendelőt minden, az igénnyel fellépő harmadik személy által támasztott követelés alól mentesíti, ide értve a Megrendelő felmerült jogi költségeit is. A Tervező szavatol azért, hogy valamennyi, a jelen szerződés teljesítésében alkalmazottként vagy alvállalkozóként közreműködő személlyel olyan megállapodást hoz létre, amelynek eredményeképpen a Megrendelő a jelen szerződés alapján készített valamennyi szellemi alkotás felhasználási jogát közvetlenül a Tervezőtől szerzi meg, - továbbá amely a személyhez fűződő jogok kapcsán a 8.3. pontban foglaltaknak megfelel - jelen szerződés alapján, függetlenül attól, hogy az adott szellemi alkotást eredetileg mely szerző hozta létre. Amennyiben a Tervező jelen vállalását bármely okból nem teljesíti, az ebből eredő károkért, vagy a Megrendelővel szemben harmadik személyek által a szellemi alkotások felhasználásával kapcsolatban támasztott követelésekért közvetlenül felel.

8.5. Tervező jelen szerződés aláírásával kifejezetten lemond arról a jogáról, hogy a szerződés alapján a Megrendelőnek átadott művek felhasználásának jogát visszavonja.

8.6. A Felek megállapodnak továbbá, hogy a Tervező a felhasználási jog kizárólagosságára tekintettel az Szjt. 51. § (1) bekezdése alapján fennálló felmondási jogát a Tervek átadásától számított 5 (öt) évig nem gyakorolhatja.

**9. MEGRENDELŐ JOGAI ÉS KÖTELEZETTSÉGEI**

9.1. Megrendelő a Szerződés teljesítése során a tervezési folyamatot figyelemmel kíséri, Tervező kezdeményezésére konzultáción, tervbírálatokon vesznek részt, és kötelesek az elkészült munkarészekkel kapcsolatban a továbbtervezés szempontjából lényeges kérdésekben állást foglalni.

9.2. Megrendelő köteles a Szerződés teljesítéséhez szükséges, rendelkezésre álló adatokat és információt a Tervező részére szolgáltatni. Megrendelő adatszolgáltatási késedelme a Tervező egyidejű szolgáltatási késedelmét kizárja.

9.3. Megrendelő a tervező szerződésszerű és jelen szerződés szerint igazolt teljesítése esetén a köteles a tervezési díjat megfizetni.

**10. TERVEZŐ JOGAI ÉS KÖTELEZETTSÉGEI**

10.1. Tervező a Terveket a Megrendelővel és a Közreműködővel folyamatosan egyeztetve készíti. Az egyeztetésekről minden esetben jegyzőkönyv készül. A Tervező a Megrendelő és a Közreműködő észrevételei alapján köteles a Terveket átdolgozni, pontosítani, javítani. A rögzített koncepciótól való alapvető eltérés, a Terv olyan új elemmel való bővítése, amely alapjaiban megváltoztatja a korábbi koncepciót, olyan körülménynek minősül, amely megnyitja a teljesítési határidő meghosszabbításának Tervező általi kezdeményezésére vonatkozó jogot a tervezési díj változatlanul hagyása mellet. Értelemszerűen a határidő módosítására vonatkozó kezdeményezés lehetősége nem vonatkozik arra az esetre, ha a Tervet azért kell átdolgozni, mert annak átdolgozása nélkül a kivitelezés az arra rendelkezésre álló összegből nem valósítható meg. A Megrendelői észrevételek alapján a Terveket a Tervező véglegesíti, és a megszabott példányszámban leszállítja a Terveket.

10.2. Tervező köteles a Szerződésben meghatározott Terveket a Szerződésben és mellékleteiben valamint a rendelkezésére bocsátott tervezési programban foglalt tartalmi követelményeknek, a műszaki tervezésre vonatkozó minőségi-, biztonsági-és szakmai szabályoknak, ezek hiányában a kialakult szakmai követelményeknek és gyakorlatnak megfelelően, az építési előírások és a hatályos jogszabályokban foglaltak betartásával szolgáltatni. A szerződésben a feladatok ellátására irányadó jogszabályokra és kötelező érvényű előírásokra történő hivatkozás alatt minden esetben az adott jogszabály vagy előírás feladat teljesítésekor hatályos változatát kell irányadónak tekinteni. Tervező köteles biztosítani, hogy az ellátandó feladatok a teljesítéskor hatályos jogszabályoknak és kötelező érvényű előírásoknak megfeleljenek. Amennyiben a szerződés hatálya alatt a vonatkozó jogszabályok vagy kötelező érvényű előírások bármelyike módosul, és a tervek annak hatálya alá esnek, úgy a szükséges módosításokat valamennyi tervben át kell vezetni. A már megvalósult (és Megrendelő által elfogadott) teljesítések vonatkozásában Tervező köteles a teljesítés során a későbbi munkarészek miatt szükségessé váló módosításokat átvezetni. Az áttervezés következtében felmerülő többletköltség Megrendelő felé nem érvényesíthető.

Tervező köteles Megrendelő utasításait végrehajtani és a Megrendelő szerződéskötéskor ismert, vagy a teljesítés során ismertté váló érdekei szerint eljárni, a Tervekkel kapcsolatos észrevételeit, igényeit a Tervek elkészítése során figyelembe venni.

10.3. A Terveknek műszakilag kivitelezhető, gazdaságos és célszerű megoldásokat kell tartalmazniuk, és alkalmasnak kell lenniük a Megrendelő felismerhető, a felhasználás céljából következő igényeinek kielégítésére. Tervező kellékszavatossággal tartozik azért, hogy az általa szolgáltatott Tervek minden tekintetben szakszerűek, és a Szerződésnek, valamint a Megrendelő és közreműködői utasításainak megfelelnek. Tervező az esetleges hibákért akkor is felelősséggel tartozik, ha Megrendelő a hibás terveket vagy dokumentumokat, illetve az adott feladat teljesítését korábban elfogadta vagy jóváhagyta.

10.4. Az esetben, ha a Szerződésben foglalt Tervek elkészítése harmadik személy oltalommal védett jogát érintené, Tervező köteles erre a Megrendelő figyelmét felhívni, és a Megrendelőt az oltalommal védett jogok megszerzésére figyelmeztetni. Amennyiben Tervező fenti figyelmeztetési kötelezettségét elmulasztja, az ebből eredő kárért a Megrendelővel szemben kártérítési felelősséggel tartozik.

10.5. Tervező köteles a Szerződés tárgyát képező munkával kapcsolatos minden dokumentumot és információt bizalmasan, szigorúan üzleti titokként kezelni. A Felek rögzítik, hogy a titoktartási kötelezettség értelemszerűen nem vonatkozik a közérdekű, és erre tekintettel jogszabály által nyilvánosnak minősített adatokra. Tervező kötelezettséget vállal arra, hogy a titoktartási kötelezettségét az általa igénybe vett alvállalkozókra is kiterjeszti, az ezzel kapcsolatos kikötést a jelen rendelkezéshez hasonló formában az alvállalkozói szerződésekben is szerepelteti.

10.6. Tervező köteles haladéktalanul írásban értesíteni Megrendelőt minden olyan körülményről, amely a Szerződés tárgyát képező munka eredményességét és minőségét veszélyezteti, illetve gátolja.

10.7. A Szerződésben meghatározott Tervezői szolgáltatás közvetített szolgáltatást is tartalmazhat. A Megrendelő felhatalmazza a Tervezőt, hogy a Szerződésben foglalt feladatai teljesítéséhez speciális szakkérdésekben altervezők közreműködését vegye igénybe (alvállalkozó-közreműködő). A Tervező az altervezők szolgáltatásaiért a Megrendelővel szemben úgy felel, mintha a tervezést saját maga végezte volna el.

10.8. Amennyiben Megrendelő a Tervezőnek célszerűtlen, szakszerűtlen utasítást ad, Tervező köteles erre a Megrendelő figyelmét felhívni. Amennyiben a figyelmeztetést elmulasztja, az ebből eredő kárért felel. Ha Megrendelő e figyelmeztetés ellenére utasításait fenntartja, Tervező a Szerződést a Megrendelő kockázatára köteles teljesíteni, de a Szerződéstől nem jogosult elállni. Tervező köteles azonban a Szerződés teljesítését megtagadni, ha a Megrendelő által adott utasítás a jogszabályi, hatósági rendelkezés megsértéséhez, vagy az élet, testi épség, valamint vagyonbiztonság veszélyeztetéshez vezetne.

10.9. Tervező kijelenti, hogy rendelkezik a feladat teljesítéséhez szükséges Tervezői jogosultsággal, és az „*Előzményekben*” hivatkozott beszerzési eljárásban előírt érvényes minimum 5.000.000 Ft/káresemény és 25.000.000 Ft/év összegű tervezői felelősségbiztosítással, amely az altervezői szolgáltatására is kiterjed. A felelősségbiztosítását a Tervező a Szerződés megszűnéséig köteles fenntartani.

10.10. Tervező felelős különösen a Tervek

1. műszaki tartalmának szakszerűségéért,
2. valós állapotnak megfelelő tartalmáért,
3. építészeti minőségéért, a tervezéssel érintett védett építészeti és természeti örökség megóvásáért,
4. azért, hogy a Tervek alapján a kivitelezés az előzetesen becsült érték alapján megvalósítható legyen,
5. a Tervek készítésében részt vevő, a Tervezői feladat szakmai tartalmának megfelelő szakismerettel és jogosultsággal rendelkező szakági Tervezők kiválasztásáért,
6. a szakági Tervezők közötti egyeztetések koordinálásáért, terveik összehangolásáért.

Megrendelő a Tervezővel előre, jelen szerződés aláírását követően közli a Beruházás kivitelezésére rendelkezésére álló pénzügyi fedezetet. Tervező a jelen szerződés teljesítése során végig köteles oly módon tervezni, hogy a tervek műszaki tartalma ne haladja meg a kivitelezésre rendelkezésre álló pénzügyi fedezet összegét. Ezen kötelezettség teljesítése érdekében a Megrendelő jogosult a terveket költségszakértővel megvizsgáltatni. A pénzügyi fedezetet meghaladó műszaki tartalmú és költségvetésű terveket a Megrendelő nem köteles átvenni, Tervező pedig köteles a kötbérterhes határidőn belül megfelelően áttervezni, ennek hiányában, illetve a kötbérterhes határidő elmulasztása esetén a szerződésszegés jogkövetkezményei értelemszerűen irányadóak.

10.11. Tervező vállalja továbbá, hogy a kivitelező kiválasztására irányuló közbeszerzési eljárásban Megrendelő szakértőjeként közreműködik, amely az ajánlattevők által kiegészítő tájékoztatás - kérések formájában a Megrendelő részére feltett, a Tervező által készített Tervekkel kivitelezésre irányuló közbeszerzési eljárás műszaki dokumentációjával - kapcsolatos kérdések 2 (kettő) munkanapon belül történő, írásbeli megválaszolására terjed ki.

**11. SZERZŐDÉS BIZTOSÍTÉKAI**

11.1 . Tervező a Szerződésben rögzített kötelezettségei megszegéséért kötbért köteles fizetni, az alábbiak szerint:

**Késedelmi kötbér**

Amennyiben a Tervező a Szerződésben meghatározott bármely kötbérterhes teljesítési idő tekintetében késedelembe esik, úgy a Megrendelő késedelmi kötbérigényt, illetve kötbért meghaladó kárigényt érvényesíthet. A késedelmi kötbér a teljesítési határidő eredménytelen eltelte utáni első naptól jár, mértéke napi 100 000 Ft, de maximum a teljes nettó Tervezési díj 20 (húsz) százaléka. A késedelmi kötbér akkor válik esedékessé, amikor a késedelem megszűnik, vagy a fizetendő kötbér eléri a maximumát. Tervező tudomásul veszi, hogy amennyiben a késedelem eléri a maximum értéket, úgy a Megrendelő azonnali hatállyal felmondhatja a Szerződést.

11.2. Megrendelő a késedelmi kötbért az egyes részteljesítési határidők tekintetében külön-külön érvényesítheti a Tervezővel szemben. Amennyiben a Tervező több részteljesítési határidőt mulaszt el, úgy a Megrendelő a késedelmi kötbér összegeket valamennyi elmulasztott határidő tekintetében külön-külön érvényesítheti a Tervezővel szemben. A késedelmi kötbér szerződés szerinti megfizetése nem mentesíti a Tervezőt a tervezői kötelezettség vagy a hibajavítás befejezésétől, sem pedig az általa a szerződés keretében vállalt bármelyik kötelezettsége alól. A késedelmi kötbér megfizetése nem mentesíti továbbá a Tervezőt a Megrendelőnek a Tervező késedelméből eredő, a megfizetett kötbért meghaladó mértékű igazolt kárának - így különösen a teljesítés meghosszabbodásából adódó esetleges többletköltségek - megtérítésére vonatkozó kötelezettsége alól. A Megrendelő a szerződésszegéssel neki okozott kár megtérítését akkor is követelheti, ha kötbérigényét nem érvényesítette.

11.3. A Tervező köteles a jelen Szerződésben foglalt vagy jogszabályi előírásból következő kötelességeinek megszegésével Megrendelőnek, illetve harmadik személynek okozott károkat megtéríteni. A 10.9. pontban meghatározott Tervezői felelősségbiztosítás a tervezéssel okozatosságban keletkező káresemények személyi-, dologi-és vagyoni kárainak megtérítésére terjed ki és a kötvény másolata jelen Szerződés mellékletét képezi. A felelősségbiztosítás megléte semmilyen körülmények között nem értékelhető felelősségkorlátozásnak.

11.4. Megrendelő késedelmes fizetés esetén a Ptk. szerint késedelmi kamatot fizet Tervező részére, figyelemmel a Ptk. 6:155.§-ra.

11.5. A Tervek hibája miatt mindaddig érvényesíthetőek a szerződésszegésből fakadó jogok, amíg a Tervek alapján kivitelezett szolgáltatás tervhibával összefüggő hibás teljesítése miatt jogok gyakorolhatók. Tervező az esetleges hibákért akkor is felelősséggel tartozik, ha Megrendelő a hibás terveket vagy dokumentumokat, illetve az adott feladat teljesítését korábban elfogadta vagy jóváhagyta.

11.6. A Tervezőneki teljesítési biztosítékot kell megajánlania (2. számú melléklet). A Kbt. 134. §. (2) bekezdése szerint teljesítési biztosíték a szerződés szerződésszerű kötelezettség teljesítését biztosítja. A teljesítési biztosíték összege a szerződés szerinti, tartalékkeret és áfa nélkül számított ellenszolgáltatás öt százaléka, azaz ……………………………. Ft **(kitöltendő!),** azaz ……………………….. **(kitöltendő!**) forint.

A teljesítési biztosítékot Megrendelő részére a szerződéskötési Vállalkozó ……………………………. **(kitöltendő!)** választott biztosítékkal fogja megtenni (2. számú melléklet).

11.7. A tervezőnek jólteljesítési biztosítékot kell megajánlania. A Kbt. 134. §. (3) bekezdése szerint jólteljesítési biztosíték a jótállási kötelezettség teljesítését biztosítja. A jólteljesítési biztosíték összege a szerződés szerinti, tartalékkeret és áfa nélkül számított ellenszolgáltatás öt százaléka, azaz az ……………………………. Ft **(kitöltendő!),** azaz ……………………….. **(kitöltendő!**) forint.

A jólteljesítési biztosítékot Megrendelő részére a jótállás kötelezettség kezdetének időpontjában, azaz a műszaki átadás-átvételkor Vállalkozó ……………………………. **(kitöltendő!)** választott biztosítékkal fogja megtenni.

11.8. A Tervező és a közbeszerzés tárgya szerinti munkálatok megvalósításába bevont alvállalkozó a Kbt. 65. § (1) bekezdés c) pontja alapján rendelkezik olyan szakemberekkel (vezető tervező és tartószerkezeti tervező), akik benne vannak az építési beruházáshoz kapcsolódó tervezői vagy mérnöki szolgáltatás tárgya szerint illetékes országos szakmai kamara (Magyar Építész Kamara, illetve területi kamarái, vagy a Magyar Mérnöki Kamara, illetve területi kamarái) által vezetett névjegyzékében, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal. Az erről szóló igazolás a szerződés 3. számú mellékletét képezi.

11.9. A Megrendelő a szerződésen alapuló ellenszolgáltatásból eredő tartozásával szemben csak a jogosult által elismert, egynemű és lejárt követelését számítja be.

**12. JÓTÁLLÁS ÉS SZAVATOSSÁG**

12.1. A Tervező az általa szolgáltatott Tervek megfelelőségéért, azaz a Tervek hibájának mentességért, a Ptk. szerinti jog-és kellékszavatossággal tartozik. A Tervek hibája miatt a Megrendelő mindaddig jogosult a hibás teljesítésből eredő jogait a Tervezővel szemben érvényesíteni, amíg a terv alapján kivitelezett szolgáltatás (építmény) tervhibával összefüggő hibás teljesítése miatt jogok gyakorolhatók.

12.2. Tervező a Tervek átadásától, azaz: a Szerződés hiba és hiánymentes teljesítésétől számított 24 (huszonnégy)hónap időtartamra jótállást vállal. Tervező a jótállási időszakban jótállást vállal a szerződésben foglalt feladatok szerződésszerű teljesítéséért, továbbá az alkalmazott megoldások, eljárások alkalmasságáért és minőségéért, így különösen, de nem kizárólagosan azért, hogy:

1. az általa átadott tervek és dokumentumok minősége a szerződés, az alkalmazandó jogszabályok és szabványok előírásainak megfelel, és a szerződéses cél elérését maradéktalanul biztosítja,
2. az engedély kiadása érdekében a Tervező által készített vagy beszerzett valamennyi terv és dokumentum alkalmas arra, hogy azok alapján az illetékes hatóság az engedélyt kiadja,
3. az általa készített vagy beszerzett valamennyi terv és dokumentum alkalmas arra, hogy azok alapján a Megrendelő a kivitelezési közbeszerzési eljárást megindítsa, valamint
4. a terveknek nincsen a Tervező cselekedetéből vagy mulasztásából származó olyan hibája, amely a rendeltetésszerű használatot akadályozza.

12.3. A jótállás alapján Tervezőt terhelő kötelezettségek teljesítését a Megrendelőn túlmenően - a Megrendelő írásbeli felhatalmazása alapján - harmadik személy is jogosult közvetlenül a Tervezőtől követelni, amely esetben Tervező a jótállás keretében végzendő szolgáltatásait e harmadik személy részére köteles nyújtani.

12.4. A jótállási kötelezettség keretében Tervező, a Megrendelő vagy az általa felhatalmazott harmadik személy első, a jótállási időszak alatt bejelentett, írásbeli felszólítására köteles a Tervek hibájának kijavítását megkezdeni, és azt a felszólításban megjelölt - műszakilag ésszerű - határidőre elvégezni. Tervező a jótállás keretében köteles elvégezni mindazokat a módosításokat is, amelyeket bármely hatóság ír elő.

12.5. Tervező hibás vagy hiányos teljesítése esetén, mind a közvetlen, mind a következményes, felróhatóan okozott károkért teljes felelősséggel tartozik, mely felelősség fennállását a jótállási időszak lejárta nem érinti.

12.6. Amennyiben Tervező a jótállás keretében teljesítendő kötelezettségeinek nem tesz határidőben eleget, úgy a Megrendelő jogosult a Tervező kockázatára és költségére az adott feladatot mással elvégeztetni.

12.7. Megrendelő a hibás teljesítésből eredő jogainak gyakorlását a Tervező hozzájárulása nélkül, minden korlátozás nélkül jogosult harmadik személynek átengedni.

**13. SZERZŐDÉS MEGSZÜNTETÉSE**

13.1. A Megrendelő jogosult azonnali hatállyal, indokolás és határidő tűzése nélkül felmondani a Szerződést az alábbi esetekben:

1. a Tervezőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel;
2. a Tervező közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel.
3. Jelen szerződés hatálya alatt bekövetkező bármely okból a Tervező nem minősül az Nvtv. 3. § 1. pontja szerinti átlátható szervezetnek.

13.2. Amennyiben a Tervező nem vagy nem szerződésszerűen teljesíti a Tervezőt a szerződés alapján terhelő bármely kötelezettséget, úgy a Megrendelő írásbeli értesítésében felhívhatja a Tervezőt, hogy a Megrendelő által a körülmények figyelembevételével meghatározott ésszerű, de legfeljebb 8 (nyolc) napos póthatáridőn belül orvosolja a szerződésszegését. Amennyiben a Tervező a póthatáridőn belül nem orvosolja a szerződésszegését, úgy a Megrendelő jogosulttá válik a szerződést azonnali hatállyal felmondani. Amennyiben a Tervező teljesítési késedelme eléri a 20 (húsz) napot vagy a késedelmi kötbér eléri a maximumát, az minden esetben súlyos szerződésszegésnek minősül, a Megrendelő jogosulttá válik a szerződést azonnali hatállyal felmondani.

13.3. Súlyos szerződésszegésnek minősül a Tervező részéről különösen, de nem kizárólagosan:

1. a Tervező késedelme miatt a késedelmi kötbér eléri a maximumát;
2. hibás teljesítését Tervező a Megrendelő felszólításban szabott határidőt követő 15 (tizenöt) naptári napon belül sem javítja ki;
3. a Tervező vagy a közreműködője (alvállalkozója) által foglalkoztatott munkavállalók nem rendelkeznek érvényes munkavállalói engedéllyel, foglalkoztatásuk bármely okból nem felel meg a hatályos jogszabályok rendelkezéseinek,
4. a Tervező ellen felszámolási eljárást kezdeményeznek, vagy a Tervező végelszámolását határozza el, illetve a Tervezővel szemben kényszertörlési eljárás indul, avagy egyéb olyan körülmény merül fel a Tervező érdekkörében, amely a Szerződés teljesítését meghiúsítja,
5. a Tervező átalakul, vagy a tulajdonosi összetételében, vagyonában olyan jelentős változás következik be, amely a Megrendelő megítélése szerint a fentiekben meghatározott változások a Szerződésben meghatározott kötelezettségek teljesítését veszélyeztetik,
6. a Tervező a Szerződés szerinti bármely egyéb kötelezettségét megszegi, és a szerződésszegést a Megrendelő felhívására, annak kézhezvételétől számított 8 (nyolc) napon belül nem orvosolja.
7. a Tervező felelősségbiztosítása a Szerződés hatálya alatt megszűnik, vagy a Szerződésben rögzített érték alá csökken.

13.4. A szerződésben meghatározott felmondási ok bekövetkezése esetén, továbbá a Tervező bármely egyéb szerződésszegése esetén a Megrendelő jogosult a Tervező részére küldött értesítéssel a szerződést azonnali hatállyal felmondani. A Tervezőnek küldött értesítésben meg kell jelölni az azonnali hatályú felmondás tényét és okát.

13.5. A szerződés Megrendelő általi azonnali hatályú felmondás esetén a Tervező köteles a szerződés szerinti tevékenységét az értesítés kézhezvételét követően azonnali hatállyal megszüntetni. A szerződés az azonnali hatályú felmondásról szóló értesítés Tervező általi kézhezvételének napján megszűnik.

13.6. A szerződés Megrendelő általi azonnali hatályú felmondás esetén a Felek között elszámolási kötelezettség jön létre, amelynek keretében a Megrendelő köteles a Tervezőnek a tervezési díj elvégzett Tervezői feladatokkal arányos részét megfizetni. A Felek között a Megrendelő általi azonnali hatályú felmondás időpontját megelőzően el nem számolt Tervezői teljesítések közül kizárólag azok kerülhetnek a Tervező részére kifizetésre, amelyek szerződésszerű teljesítését a Megrendelő az általa kiállított teljesítésigazolásban igazolta. Amennyiben az azonnali hatályú felmondásra okot adó körülmény beállta esetén a Megrendelő megítélése szerint az addig teljesített feladatok önmagukban nem használhatóak, vagy a Beruházás engedélyezésére/kivitelezésére nem vagy csak jelentős többletráfordítással alkalmasak, a Megrendelő az azonnali hatályú felmondás helyett dönthet az elállás mellett, amely a szerződést a megkötésének időpontjára visszamenőleges hatállyal szünteti meg, és a Tervező köteles az addig kifizetett tervezési díj visszafizetésére, míg Megrendelőt a tervek felhasználási joga nem illeti meg. Egyebekben az azonnali hatályú felmondásra vonatkozó szabályokat az elállásra is alkalmazni kell.

13.7. A szerződés Megrendelő általi azonnali hatályú felmondása/elállás esetén a Tervező köteles megtéríteni a Megrendelőnek a szerződés idő előtti megszűnéséből eredő, és más úton meg nem térült, teljes kárát.

13.8. A fenti esetek bármelyikének bekövetkezése esetén a szerződés meghiúsultnak tekintendő és a Megrendelő jogosult a teljesítési biztosíték lehívására.

13.9. Amennyiben a szerződés a jelen pont bármelyike szerint kerül megszüntetésre (ide nem értve az elállást), úgy Megrendelő minden szerzői jogi védelem alá eső műre a 7. pont szerinti felhasználási engedélyt szerez a jelen pontban meghatározott elszámolás szerinti Tervezői teljesítésért fizetendő díjnak a Tervező részére történő megfizetésével automatikusan, minden további jogcselekmény nélkül, Tervezőt a felhasználási engedélyért további díjazás nem illeti meg.

13.10. A szerződő Felek kifejezetten rögzítik, hogy abban az esetben, ha a Beruházás finanszírozása kormányzati döntés, vagy egyéb, a Megrendelő által ésszerű eszközökkel nem befolyásolható esemény következtében, a jelen szerződés hatálya alatt időlegesen félbeszakad, a Beruházás megvalósítására rendelkezésre álló fedezet módosul (csökken vagy emelkedik), vagy véglegesen meghiúsul, úgy a Megrendelő jogosult a jelen szerződést azonnali hatállyal felmondani, amely esetben a Megrendelő kizárólag a felmondás közléséig teljesített szolgáltatások arányos díjának megfizetésére köteles, azon felül költség-, ténylegesen felmerült vagy biztatási kár megtérítésére a Felek jelen szerződésbe foglalt, kifejezett megállapodása értelmében nem kötelezhető.

**14. ZÁRÓ RENDELKEZÉSEK**

14.1. Jelen szerződés mindkét általi aláírásakor lép hatályba azzal, hogy mindkét fél tisztában van azzal, hogy Megrendelő Európai Unió által támogatott pályázatot kíván beadni a vázlatterv és az engedélyezési terv birtokában előre láthatóan 2018. nyarán. Abban az esetben, ha nem nyertes a beadott pályázat, akkor jelen szerződés 2.1. pontjának az 1. és a 2. szakasz után nem kerül hatályba léptetve a 3., 4. és az 5. szakaszban foglalt tevékenységek.

14.2. Felek kölcsönösen megállapodnak abban, hogy a szerződéses jogügyletüket érintő adatokat, értesüléseiket, a birtokukban lévő, vagy birtokukba kerülő iratokat, dokumentációkat, valamint a Beruházást, illetve annak megvalósulásával kapcsolatos minden információt üzleti titokként kezelik. E megállapodásuk megsértése a másik fél számára ezzel okozatosságban keletkező kár megtérítésének kötelezettségével jár.

14.3. Tervező kijelenti, hogy tudomással bír arról, hogy a költségvetési pénzeszközök felhasználásával kapcsolatban az Állami Számvevőszék az állami számvevőszékről szóló 2011. évi LXVI. törvény 5. §-a, a kormányzati ellenőrzési szerv az államháztartásról szóló 2011. évi CXCV. törvény 63-68. §-ai alapján ellenőrzési jogosultsággal rendelkezik. Tervező köteles tűrni, hogy az ellenőrzésre jogosult szervek a beruházás megvalósításával kapcsolatos ellenőrzési és vizsgálati tevékenységüket zavartalanul folytathassák. Tervező köteles továbbá az előzetesen bejelentett helyszíni ellenőrzések alkalmával jelen lenni, a szerződésben vállalt kötelezettségei teljesítéséhez kapcsolódó iratokat, bizonylatokat, könyveket, nyilvántartásokat az ellenőrzés során az ellenőrzést végző szervezetek bármelyikének kérésére rendelkezésre bocsátani, az ellenőrzéshez szükséges információk, adatok, tények, körülmények, egyéb feltételek megismerését biztosítani, illetve a szükséges felvilágosítást megadni, valamint az ellenőrző szervekkel az ellenőrzés során együttműködni.

14.4. Tervező jelen szerződés aláírásával és külön okiraton is nyilatkozik, hogy az Áht 55. § b) pontja ismeretében az Nvtv. 3. § (1) bek. 1. pont b) pont szerinti átlátható szervezetnek minősül. Jelen szerződés aláírásával Tervező hozzájárul, hogy az Nvtv. 3. § (1) bek. 1. pont a) alpontja szerinti adatait a Megrendelő az Áht 55. §-ában meghatározott ideig kezelje.

14.5. A Szerződés módosítása a Felek közös akaratából, írásban, kizárólag a Felek kötelezettség vállalásra jogosult képviselői útján lehetséges. Jelen szerződés módosítása, kiegészítése kizárólag írásban, Szerződő Felek kölcsönös egyetértésével, a közbeszerzésekről szóló 2015. évi CXLIII. törvény figyelembe vételével, különösen a Kbt. 141. §-ában foglaltakra történhet.

14.6. Felek megállapodnak abban, hogy a Szerződésből eredő esetleges viták elintézését, beleértve a Szerződés megszegésével, megszűnésével, értelmezésével, érvényességével kapcsolatos vitákat is, közvetlen tárgyalás útján kísérlik meg. Ennek eredménytelensége esetére kikötik - értékhatártól függően - a Megrendelő székhelye szerint járásbíróság, illetve törvényszék kizárólagos illetékességét.

14.7. A Kbt. 44. §. (1) bekezdése szerint a gazdasági szereplő az ajánlatban, részvételi jelentkezésben, hiánypótlásban, valamint a 72. § szerinti indokolásban elkülönített módon elhelyezett, üzleti titkot (ideértve a védett ismeretet is) [Ptk. 2:47. §] tartalmazó iratok nyilvánosságra hozatalát megtilthatja. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.

14.8. E Szerződésben nem szabályozott kérdések tekintetében a Ptk-nak a vállalkozási típusú, különösen tervezési szerződésekre vonatkozó rendelkezései, az Szjt., és a tárgyhoz kapcsolódó egyéb, hatályos jogszabályok szerint kell eljárni.

Jelen Szerződést a Felek elolvasták és értelmezés után, mint akaratukkal mindenben megegyezőt, 5 (öt) eredeti példányban aláírták.

Kelt: Kerepes, 2018. év ………………. hó ……… napján.

A szerződés elválaszthatatlan részét képező mellékletek:

……………………………………… ………………………………………

**Megrendelő Vállalkozó**

1. melléklet: Tervező felelősségbiztosítási kötvény másolata;

2. melléklet: Teljesítési biztosíték

3. melléklet: Igazolás a szakemberek Magyar Építész Kamara által vezetett Nyilvántartásáról